
ZAPISNIK
17. sjednice Vijeća Mjesnog odbora Kupinečki Kraljevec - centar
održane 19. rujna 2022.,
s početkom u 19,00 sati

Nazočni članovi Vijeća: Mladen Mlinarić, Kristijan Jakolić, Ivan Krešić, Dubravka Milača i Marko Samaržija. 
 
Predsjedava: Mladen Mlinarić, predsjednik Vijeća.

         Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara 17. sjednicu Vijeća. Predlaže da se prije utvrđivanja dnevnog reda usvoji zapisnik 16. sjednice.
         Bez rasprave, jednoglasno (5 “za”), Vijeće prihvaća tekst zapisnika 16. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.
         Vijeće jednoglasno (5 “za”) utvrđuje 

dnevni red:

1. Obavijesti, pitanja i prijedlozi


Ad 1)  Obavijesti, pitanja i prijedlozi

           Predsjednik Vijeća, Mladen Mlinarić informira članove Vijeća o aktivnostima koje je poduzimao između dvije sjednice. Ističe da još uvijek nije zaprimio odgovore gradskih upravnih tijela na upite o najbitnijim projektima na području Mjesnog odbora Kupinečki Kraljevec – centar o čemu je članove Vijeća informirao na prethodnoj sjednici. Iznosi nezadovoljstvo na realizaciju Plana komunalnih aktivnosti Gradske četvrti Brezovica u 2021. 
Informira članove Vijeća da je ovu sjednicu najviše sazvao budući da je primio par paničnih poziva građana s upitom ima li saznanja o izgradnji svinjogojske farme u Kraljevečkom polju.
Izražava nezadovoljstvo što o ovom projektu Grad Zagreb bez informiranja javnosti i mjesne samouprave ponovno podržava projekt koji je suprotan interesima stanovništva ovog kraja. Također navodi da je nazvao Ministarstvo poljoprivrede, Ured za poljoprivredna zemljišta, biljnu proizvodnju i tržite, gosp. Igora Miodrag, Gradski ured za obnovu, izgradnju, prostorno uređenje, graditeljstvo, komunalne poslove i promet, Gradski ured za gospodarstvo, ekološku održivost i strategijsko planiranje, Odjel za poljoprivredna zemljišta, gospođu Branku Mrakužić, no nitko od njih nije bio uvjerljiv u razgovorima te je odlučio da će napisati dopis da se nadležna tijela pismeno očituju o 179  parcela u vlasništvu Republike Hrvatske što se nalaze u Kraljevečkom polju, jasno i nedvosmisleno, radi li se o glasini ili je istina što ljudi pričaju da će se u Kraljevečkom polju graditi velika svinjogojska farma na nekima od čestica koje su u vlasništvu Republike Hrvatske. 
O navedenoj temi održat će se zajednički sastanak sva tri mjesna odbora Kupinečkog Kraljevca te dogovoriti dalji koraci u cilju poništenja izdanih suglasnosti i potvrda za izgradnju svinjogojske farme te prekid postupaka za izdavanje dozvola za gradnju.
[bookmark: _GoBack]         Tijekom dalje rasprave, svi članovi Vijeća su pozdravili ideju o zajedničkoj inicijativi sva tri mjesna odbora Kupinečkog Kraljevca s ciljem poništenja suglasnosti za izgradnju svinjogojske farme. 

         Budući da se nitko ne javlja za riječ, zaključuje  17. sjednicu Vijeća Mjesnog odbora Kupinečki Kraljevec – centar.

         Dovršeno u 20,15 sati.

       Zapisnik izradila:
          Lidija Špišić



         KLASA:024-08/22-003/1874
         URBROJ:251-13-11-8-22-2
         Kupinečki Kraljevec, 19. rujna 2022.

                                                                                                         Vijeća Mjesnog odbora 

                                                                                                               Mladen Mlinarić



